Zápisnica zo zasadnutia
Komisie mandátovej, legislatívno-právnej a kontroly
zo dňa 17.5. 2016  

Prítomní: JUDr. Daniela Šurinová, Ing. Vladimír Sloboda, Bc. Radovan Bajer,  Mgr. Igor Adamec, JUDr. Michaela Biharyová 
Neprítomný: Mgr. Attila Horváth
 
Program:
1.	Otvorenie
2.	Záverečný účet a správa o hospodárení Mestskej časti Bratislava – Ružinov za rok 2015
3.	Návrh na schválenie Programu hospodárskeho a sociálneho rozvoja Mestskej časti Bratislava – Ružinov na roky 2014 – 2020 s výhľadom do roku 2023
4.	Návrh na schválenie dôvodu hodného osobitého zreteľa, týkajúceho zmluvného umiestnenia reklamných plôch v nebytových priestoroch v objekte Zimného štadióna Vl. Dzurillu, Ružinovská 4, Bratislava nájomcom HK Ružinov  99´Bratislava, a.s.
5.	Rôzne

Úvodom pani predsedníčka  komisie JUDr. Daniela Šurinová privítala členov komisie a zahájila rokovanie. Skonštatovala, že komisia je uznášaniaschopná a navrhla pokračovať v programe, kde do programu pribudol ďalší bod „Návrh implementácie úkonov revitalizácie Ružinovského podniku verejno-prospešných služieb, a. s. vedúcich k zníženiu zadlženosti, posilneniu kapitálovej štruktúry a zníženiu negatívneho vlastného imania“, ktorý pani predsedníčka zaradila do bodu rôzne.
 
 Hlasovanie:		Prítomní: 4	 	Za: 4		Proti: 0		Zdržal sa: 0

Komisia pokračovala podľa odsúhlaseného programu. 

2. Záverečný účet a správa o hospodárení Mestskej časti Bratislava – Ružinov za rok 2015
Materiál na rokovanie komisie LPaK predložila vedúca ekonomického odboru Ing. Alena Lehotayová a pán prednosta Ing. Juraj Hagara, ktorí zodpovedali  na otázky členom komisie.  
Komisia LPaK  daný  materiál prerokovala a prijala nasledovné uznesenie:

1. berie na vedomie „Záverečný účet a správu o hospodárení Mestskej časti Bratislava – Ružinov za rok 2015“,
a
2.  odporúča MZ schváliť  „Záverečný účet a správu o hospodárení Mestskej časti Bratislava – Ružinov za rok 2015“

Hlasovanie:		Prítomní: 5	 	Za: 5		Proti: 0		Zdržal sa: 0

3. Návrh na schválenie Programu hospodárskeho a sociálneho rozvoja Mestskej časti Bratislava – Ružinov na roky 2014 – 2020 s výhľadom do roku 2023
Materiál  uviedli pán prednosta Ing. Juraj Hagara a projektová manažérka Ľubica Petrisková, ktorí uviedli že materiál vypracovala externá firma - Centire.  Komisia diskutovala k danému materiálu.  Pani predsedníčka komisie sa pýtala, či je v uvedenom programe zahrnutý aj ďalší rozvoj jednotlivých dcérskych spoločnosti mestskej časti a príspevkových organizácií  mestskej časti a plány mestskej časti, ako s týmito právnickými osobami (napr. Cultus, a.s. RPVPS, a.s., RŠK, p. o.) nakladať, či ich revitalizovať, majetkovo vysporiadať, zlikvidovať a podobne. Pán prednosta uviedol, že nie je problém v priebehu roku dopracovať, resp. zasahovať do uvedeného programu. V tejto chvíli predložený materiál túto problematiku nerieši.

Komisia LPaK  daný  materiál prerokovala a prijala nasledovné uznesenie:  

1. berie na vedomie „Návrh na schválenie Programu hospodárskeho a sociálneho rozvoja Mestskej časti Bratislava – Ružinov na roky 2014 – 2020 s výhľadom do roku 2023“

Hlasovanie:		Prítomní: 5		Za: 5		Proti: 0	 	Zdržal sa: 0

4. Návrh na schválenie dôvodu hodného osobitého zreteľa, týkajúceho zmluvného umiestnenia reklamných plôch v nebytových priestoroch  objektu Zimného štadióna Vl. Dzurillu, Ružinovská 4, Bratislava nájomcom HK Ružinov  99´Bratislava, a.s.
Uvedený materiál na rokovanie komisie predložil riaditeľ p. o. RŠK Ing. Ľubomír Lenár, ktorý odpovedal členom komisie na ich otázky. 

Komisia LPaK  daný  materiál prerokovala a prijala nasledovné uznesenie:

berie na vedomie „Návrh na schválenie dôvodu hodného osobitého zreteľa, týkajúceho zmluvného umiestnenia reklamných plôch v nebytových priestoroch objektu Zimného štadióna Vladimíra Dzurillu, Ružinovská 4, Bratislava nájomcom HK Ružinov  99´Bratislava, a.s.“

   Hlasovanie:	Prítomní: 5		Za: 5		Proti: 0	 	Zdržal sa: 0

5. Rôzne - Návrh implementácie úkonov revitalizácie Ružinovského podniku verejno-prospešných služieb, a. s. vedúcich k zníženiu zadlženosti, posilneniu kapitálovej štruktúry a zníženiu negatívneho vlastného imania
Materiál na rokovanie komisie predložili predseda predstavenstva Ing. Milan Sokol a Ján Chudý. Komisia diskutovala k danému materiálu. Pani predsedníčka komisie uviedla, že spoločnosť nemôže mať negatívne imanie, ale záporné, ďalej že materiál na rokovanie miestneho zastupiteľstva nemôže predkladať predseda dozornej rady ale poslanec a žiadala zmenu uznesenia, aby miestne zastupiteľstvo uložilo starostovi zabezpečiť potrebné úkony na posilnenie kapitálovej štruktúry spoločnosti. 

Komisia LPaK daný  materiál prerokovala a prijala nasledovné uznesenie:

1. berie na vedomie „Návrh implementácie úkonov revitalizácie Ružinovského podniku verejno-prospešných služieb, a.s. vedúcich k zníženiu zadlženosti, posilneniu kapitálovej štruktúry a zníženiu záporného vlastného imania“

Hlasovanie:	Prítomní: 5		Za: 5		Proti: 0		Zdržal sa: 0

Záverom pani predsedníčka  komisie poďakovala všetkým prítomným za účasť a ukončila rokovanie komisie. 

							             JUDr. Daniela Šurinová, v. r.
								     predsedníčka komisie 

Zapísala:  Zeleníková